Diego Velázquez - Wikipedia

# Diego Velázquez

### Na Galipedia, a wikipedia en galego.

Las meninas, a obra cume de Velázquez

Diego Rodríguez de Silva y Velázquez (xuño, 1599 – 6 de agosto, 1660), xeralmente referido como Diego Velázquez, foi un pintor español, o principal artista da corte de Filipe IV de España e un dos máis grandes pintores de todos os tempos. Creou escenas cunha forte impronta histórica e cultural así como retratos da familia real española e outras figuras europeas notables, a súa obra é un exemplo de constante e ininterrumpido progreso que culminou na produción da súa peza mestra, Las meninas (1656). A súa obra é escasa en cantidade, un cento de lenzos, pero proba o seu actuar reflexivo.

Na súa primeira actividade en Sevilla apreciase a influencia do naturalismo escuro de Caravaggio dentro dunha linguaxe persoal volcada cara as esceas de cociña, realistas en tipos, calidades e luces cunha certa melancolía. Xa nomeado pintor da corte os seus retratos seguirían esta tendencia, son retratos que non son detallistas nin adulatorios, móvense na austeridade matizados pola cor e de actitude severa.

Durante a súa estadía en Italia (1629-1630), Velázquez adquiriu experiencia en composición e na disposición das figuras no espazo, a súa paleta faise máis clara e a pincelada máis solta, de volta a Madrid aumenta o cromatismo dos seus retratos sempre mantendo a veracidade e o respeto co retratado. Na súa segunda estadía en Italia (1649-1651) adopta difíciles combinacións cromáticas, cunha penetración psicolóxica absoluta e toque inconexo.

Nos seus anos finais aumentou o seu barroquismo, que acada o seu cumio nas Meninas e na obra de 1657 Las hilanderas, construídas a través da perspectiva aérea e dunha factura desfeita.

Commons ten máis imaxes sobre:
Diego Velázquez
Traído desde "http://gl.wikipedia.org../../../d/i/e/Diego_Vel%C3%A1zquez_5da8.html"

Categoría: Personalidades da pintura

##### Views

- Artigo
- Discusión
- Revisión actual

##### Procura

##### Outras linguas

- العربية
- Български
- Català
- Česky
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- فارسی
- Suomi
- Français
- עברית
- Bahasa Indonesia
- Íslenska
- Italiano
- 日本語
- ქართული
- 한국어
- Lëtzebuergesch
- Lietuvių
- Latviešu
- Nederlands
- ‪Norsk (bokmål)‬
- Polski
- Português
- Română
- Русский
- Simple English
- Српски / Srpski
- Svenska
- Türkçe
- Українська
- 中文